Karlien van Jaarsveld se pienkvoet geboreJoe, Karlien en baba Elah. Foto: Twitter Van Jaarsveld het op Twitter die aankondiging gemaak. Volgens Van Jaarsveld is sy twee maande vroeg gebore. “Sy is baie klein, maar baie gesond. Ons harte is dankbaar teenoor God vir sy groot genade.” Van Jaarsveld het in September bekend gemaak sy verwag ŉ dogtertjie. “Ons het ŉ hele paar maande al haar naam oorweeg en God het in sy getrouheid dit oor en oor kom bevestig dat sy Elah (uitspraak Êlla) genoem sal wees. “Dit [Elah] was die plek waar Saul en die Israeliete weggekruip het onder die Terebintebome in Elah, en dan weer Dawid uiteindelik vir Goliat verslaan het. Dis ŉ skuilplek. Mag jy jou reus verslaan en onthou wie jy was voor die grondlegging van die wêreld, en met Christus beklee word in sy geregtigheid.” Dié dogtertjie is die egpaar, wat stilletjies in Maart getroud is, se eerste kind. Die sangeres het twee kinders, die tweeling Daniël en Eliah, uit haar vorige huwelik met Derick Hougaard. Van Jaarsveld was 19 weke swanger toe sy haar babadogtertjie in Januarie 2015 verloor het. Karlien het vroeër die foto’s gedeel van haar ooievaarstee: Karlien by haar ooievaarstee (Foto: Instagram) Karlien by haar ooievaarstee (Foto: Instagram)